Odgovornost za recesiju u SAD-u dobrim dijelom leži na građanima
Brojna američka domaćinstva pozajmljivala i trošila više nego što su mogli priuštiti
Mnogi ekonomisti opisali su trenutnu recesiju u Sjedinjenim Državama kao najgoru u proteklih šest desetljeća. Robert Manning pojašnjava da su sadašnju recesiju više uzrokovali građani nego kompanije. Kako kaže, recesija se povezuje s pozajmljivanjem novca građanima. Manning je utemeljitelj neprofitne organizacije Responsible Debt Relief Institute, koja priprema software za financijsko savjetovanje. Oni tvrdi da je povećanje razine pozajmljivanja građana bilo uvjetovano stvarnim padom plaća od oko dva i pol do tri posto od 2001. godine te da su građani nadoknađivali razliku kroz laki pristup relativno jeftinim kreditima. Kreditna sredstva postala su dostupnija, pojašnjava Manning, zbog toga što je ublažavanje regulative savezne banke potaknulo privatne financijske institucije da se usmjere na kratkoročne dobitke. Na primjer, kaže Manning, kreditne kompanije pozajmljivale su veće svote s nižim kreditnim stopama, a banke su počele izdavati stambene zajmove pod uvjetima koji bili izuzetno privlačni na kratki rok. Kamatne stope tih zajmova kasnije su rasle, a s njima i mjesečne rate. Leslie Linfield iz neprofitne organizacije Institute for Financial Literacy kaže da su ovakvi krediti i drugi visoko rizični zajmovni proizvodi doveli do dramatične promjene u odnosu na ono što financijske institucije ranije nudile. Potrošači su bili zbunjeni i njihovo nepoznavanje onoga što su uzimali dovelo je do njihovih loših financijskih odluka. Robert Manning tvrdi da problema nije bilo dok su rasle cijene kuća i stanova. Građani nisu brinuli ni za veliki dug na kreditnim karticama. Na temelju povećane vrijednosti njihove kuće podigli bi kredit kojim bi otplatili kartični dug. Sam Gerdano iz organizacije American Bankruptcy Institute kaže da su vlasnici kuća pali na uvriježeni mit o njihovim cijenama. Većina stručnjaka se slaže da je masovno vjerovanje u ovakve zablude stvorilo preduvjete za pad tržišta nekretninama. Kako pojašnjava Robert Manning, na tržištu je nastalo previše kuća koje su bile na prodaju. Situacija se dodatno pogoršala kad se broj ovrha dramatično povećao. Dok neki analitičari krive vodeće zajmodavce u zemlji Sam Gerdano kaže da se prst krivnje može uprijeti u više smjerova. Obje spomenute strane suočavaju se s kompleksnim izazovima u mjesecima i godinama koje dolaze kako bi raščistili financijski kaos u kojem su se našli.